Bioko Norte

Bioko Norte é unha das 8 provincias que compoñen a república de Guinea Ecuatorial, a segunda máis poboada, detrás da provincia Litoral, nas costas da rexión continental (Río Muni).

Situada na parte norte da illa de Bioko, limita ao sur coa provincia de Bioko Sur e ao oeste, norte e leste co golfo de Guinea. A súa capital é a cidade de Rebola, situada a poucos quilómetros ao sueste da capital do estado, Malabo.Rebola en GeoNames. 11-03-2020.

O seu gobernador é Salvador Bolekia, do Partido Democrático de Guinea Ecuatorial (un partido único que, desde a independencia, goberna a República).

 Xeografía 
300px|thumb|left|Sitación da provincia en Guinea Ecuatorial
Localízase xeograficamente entre os 3°40′ N e os 8°50′ L, no golfo de Guinea, a uns 40 km ao oeste das costas do Camerún. O deshabitado illote Horacio, situado na costa norte da provincia (), conta cun faro.

O asentamento máis pequeno da provincia, Santiago de Baney, encóntrase na parte nordeste da provincia. 

Na costa nordeste está a estación turística de Sipopo, que ten un hotel de 200 cuartos dirixido pola cadea hoteleira Sofitel, o "Sofitel Malabo Sipopo Le Golf". 

Cuberta polo bosque tropical e con pouco desenvolvemento urbano, a parte central sur inclúe parte do Parque Nacional do Pico Basilé (antigo Pico de Santa Isabel), que é un volcán e a maior montaña da illa de Bioko, e ao tempo de Guinea Ecuatorial, cunha altura de 3 011 msnm. O parque nacional ten unha extensión de 330 quilómetros cadrados, e creouse no ano 2000.Pico Basilé National Park Google maps. Consultado o 19 de xullo de 2021.

Hai minas antipersoa nos bosques de Rebola, Baney e o val do Moca."Landmine Monitor Report 2002: Toward a Mine-free World". Human Rights Watch, 2002. ISBN 978-1-5643-2277-7, pp. 248.

 Demografía 
 Demografía Histórica Censosano Poboación 1983  46 221 1994  75 137 2001  231 428 2014  300 000

A provincia está habitada por individuos da etnia Bubi que falan a lingua bubi.Tortora, Christina; Dikken, Marcel den & Montoya, Ignacio L. (2016): Romance Linguistics 2013: Selected papers from the 43rd Linguistic Symposium on Romance Languages (LSRL). New York: John Benjamins Publishing Company. ISBN 978-90-272-6768-9, p. 238.  

O poeta Gerardo Behori Sipi Botau, nado en 1960 en Rebola e que agora vive nos Estados Unidos, é de ascendencia Bubi.World Literature in Spanish (2011): G-Q. ABC-CLIO. ISBN 978-0-313-33770-3, p. 353. Foi membro da Unión Bubi grupo sociopolítico e logo partido político creado para representar os intereses do pobo Bubi da illa de Bioko, que pretendía a incorporación da illa a España ou, no seu defecto, unha administración para a illa diferente da de Río Muni.El Laberinto Guineano. Escrito por Emiliano Buale Barikó, páxinas 87, 88 e 89.Conflictos étnicos y gobernabilidad: Guinea Ecuatorial. Escrito por Muakuku Rondo Igambo, páxinas 75, 76 e 77. 

Así mesmo Juan Balboa Boneke, tamén nacido en Rebola, escritor e político ecuatoguineano (pai da cantante Concha Buika), membro do Movemento para a Autodeterminación da Illa de Bioko e que foi ministro nun dos gobernos de Teodoro Obiang até que, por discrepancias políticas, en 1994 exiliouse en Valencia.

 División político-administrativa 
A provincia está constituída polos seguintes municipios e distritos.Ministerio del Interior y Corporaciones Locales

 Municipios 
 Malabo
 Baney
 Rebola

 Distritos 
 Malabo (con 11 Consellos de Poboado)
 Baney (con 12 Consellos de Poboado)

 Galería 

 Notas 

Categoría:Xeografía de Guinea Ecuatorial